Ford Focus

Ford Focus je osobný automobil nižšej strednej triedy vyrábaný automobilkou Ford od roku 1998. Model je priamym nástupcom modelovej rady Escort, vyrábanej v rokoch 1968 – 2000 v 7. generáciách. Hlavnými konkurentmi modelu sú na európskom trhu automobily Volkswagen Golf, Opel Astra a Renault Mégane. 

Ford Focus je považovaný z pohľadu jazdných vlastností za etalón v segmente nižšej strednej triedy. Zásluhu na tom má efektívne navrhnutý a vyladený podvozok, ktorý poskytuje vozidlu vysokú mieru stability a istoty, no zároveň dokáže odfiltrovať nerovnosti a poskytnúť posádke komfortnú jazdu.

Focus sa vyrába ako troj- a päťdverový hatchback, sedan a kombi, druhej generácii pribudla aj verzia kupé-kabriolet. Od Focusu je odvodené kompaktné MPV Ford C-MAX a SUV Ford Kuga.

Focus MK I. (1998-2004) 
Od roku 1998 sa Focus vyrábal ako hatchback, o rok neskôr pribudla verzia sedan a kombi. V roku 2001 prešiel model faceliftom, ktorý sa podpísal pod presun blinkrov do predných svetlometov. Od roku 2002 obohatila ponuku športová verzia ST a o rok neskôr ešte výkonnejšia RS. V roku 2004 bol model nahradený druhou generáciou, hoci výroba prebiehala až do roku 2005.

Motory

Zážihové 
 1,4 16V, 55 kW/75 k, 10/1998-10/2004
 1,6 16V, 74 kW/100 k, 10/1998-10/2004
 1,8 16V, 85 kW/116 k, 10/1998-10/2004
 2,0 16V, 96 kW/131 k, 10/1998-10/2004
 2,0 16V ST 170, 127 kW/173 k, 3/2002-10/2004
 2,0 16V RS Turbo, 158 kW/215 k, 7/2002-10/2004

Vznetové 
 1,8 TDDi, 55 kW/75 k, 1999
 1,8 TDDi, 66 kW/90 k, 1998
 1,8 TDCI, 74 kW/101 k, 2002
 1,8 TDCi, 85 kW/116 k, 2001

Focus MK II. (2004 – 2011) 

Druhá generácia Ford Focus Mk II (MK 2 kód C307) prišla v roku 2004 a vznikla na novej podvozkovej platforme Ford C1. Upravenú platformu Ford C1 používa i Volvo C30, S40, V50 a C70, Mazda 3, Mazda 5 a Ford C-Max a Kuga. Focus bol na trh uvedený v rovnakých prevedeniach ako predchádzajúca generácia, teda 3- a 5-dverový hatchback, sedan a kombi. Sedan a športová verzia ST prišli na trh v roku 2005.

Motory

Zážihové 
 1,4 Duratec 80PS
 1,6 Duratec 101PS
 1,6 Duratec Ti-VCT 115PS
 1,8 Duratec 125PS
 2,0 Duratec 145PS
 2,5 Duratec (ST 225PS, RS 305PS)

Vznetové 
 1,6 Duratorq 90PS/109PS (v spolupraci PSA Peugeot Citroen HDI)
 1,8 Duratorq 115PS (Ford motor)
 2,0 Duratorq 136PS (v spolupraci PSA Peugeot Citroen HDI)

Iné verzie 
 Focus ST – športová verzia, výkon 165 kW, 5 valcov, max. rýchlosť 241 km/h, zrýchlenie 6,8 s.
 Focus RS – športová verzia, výkon 224 kW
 Focus CC – kabriolet s pevnou strechou, skladanou do batožinového priestoru

Focus MK III. (2011 – dodnes) 

Najnovšia generácia Fordu Focus bola predstavená na autosalóne Detroite. Automobil bude vyrábaný ako 4-dverový sedan a 5-dverový hatchback. Novinkou boli nové preplňované zážihové motory 1,6 SCTi a 2,0 SCTi kategórie EcoBoost. Naftové motory 1,6 TDCi - 2,0 TDCi prešli modernizáciou a k pohodliu prispejú i nová automatická dvojspojková prevodovka PowerShift.

Focus tretej generácie bol obohatený aj o nové prvky príplatkovej výbavy, ako napríklad bezkľúčový prístup, automatické ovládanie diaľkových svetiel, systém varovania pri opustení jazdného pruhu, adaptívny tempomat a pod.

Motory

Galéria

Referencie

Pozri aj 
 Ford C-MAX
 Ford Kuga
 Ford Focus RS

Iné projekty

Zdroj 

Automobily Ford
Automobily nižšej strednej triedy
WRC